Concurs de Cartells "Jornades per la Igualtat 2019"
Sin fecha

BASES:

1-OBJECTE DEL CONCURS.

La Regidoria d’Igualtat de l’Ajuntament d’Alcàsser convoca el concurs de cartells de les JORNADES PER LA IGUALTAT 2019, amb l’objecte d’aconseguir la imatge que anunciarà tots els actes de dites jornades.

2-PARTICIPANTS.

Podran participar totes les persones majors de 16 anys amb domicili familiar o laboral a Alcàsser. La participació serà individual o col·lectiva i podrà presentar-se un cartell per participant.

3- REQUISITS D’ENTREGA DE LES OBRES.

Les obres entregades estaran signades per darrere amb un pseudònim. A més s’haurà d’ entregar un sobre blanc, tancat, amb el mateix pseudònim utilitzat per signar l’obra i que continga les dades personals de l’autor, l’autora o la persona representant del col.lectiu: nom i cognoms, adreça, correu electrònic i número de telèfon. Igualment els enviaments per correu electrònic hauran de contindre les mateixes dades.

4-CARACTERÍSTIQUES TÈCNIQUES.

Els cartells hauran de ser originals i inèdits, no podran contindre text escrit i podran ser realitzats per mitjà de qualsevol tècnica o procediment, DIBUIX O FOTOGRAFIA, sempre que siga susceptible la seua reproducció per mitjans tècnics normals. Les dimensions del format imprès no podran superar els 50x70 cm en posició vertical. Caldrà obligatòriament presentar el cartell en format imprès i en suport informàtic.

5-PREMIS I DOTACIÓ.

S’estableixen TRES PREMIS.

1r Premi: Targeta regal de 150 euros per comprar al comerç local.

2n Premi: Targeta regal de 125 euros per comprar al comerç local.

3r Premi: Targeta regal de 100 euros per comprar al comerç local.

6- PROPIETAT DEL DISSENY.

La proposta premiada s’utilitzarà com a imatge corporativa del cartell i programes de les JORNADES PER LA IGUALTAT 2019, ja que una vegada adjudicat passarà a ser propietat de l’Ajuntament d’Alcàsser que es reserva la potestat de proposar a l’autor o autora algunes modificacions sobre el disseny premiat.

7- LLOC I DATA DE PRESENTACIÓ.

Els cartells originals en format paper podran presentar-se a les oficines municipals fins el dia 14 de febrer de 2019 a les 14 hores, en format informàtic s’hauran d’enviar a: informacio@alcasser.es

8- VOTACIÓ POPULAR I VEREDICTE.

Els premis es concediran mitjançant dues fases:

1a fase: Selecció dels cartells que s’ajusten a l’objecte de la convocatòria, per part de la Comissió d’Educació, Igualtat i Cultura de l’Ajuntament d’Alcàsser.

2o fase: Votació popular. Els cartells seleccionats s’exposaran als baixos de l’Ajuntament d’Alcàsser des de divendres 15 de febrer a dijous 21 i podran votar les persones majors de 16 anys, mitjançant dos vies, votació presencial en horari d’oficines o votació telemàtica via APP de l’Ajuntament d’Alcàsser. El recompte de vots serà públic i es realitzarà el dijous 21 de febrer de 2019 a les 19 hores al Saló de Plens de l’Ajuntament, fent-se públic el veredicte a través de totes les vies de comunicació que disposa l’Ajuntament.

9- LLIURAMENT DEL PREMI.

El lliurament dels premis es realitzarà en un dels actes programats dins les JORNADES PER LA IGUALTAT 2019 i s’informarà prèviament, via telefònica, als interessats o interessades.

10- ACEPTACIÓ DE LES BASES.

La participació en aquest concurs suposarà la total acceptació d’aquestes bases, podent ser desqualificades les obres que no s’ajusten a les mateixes.